Návrh ZMLUVY: **Uchádzač predloží tento záväzný návrh Rámcovej kúpnej zmluvy doplnený o údaje IBA: 1. v hlavičke zmluvy – časť Predávajúci,  2. potvrdí pečiatkou a podpíše štatutárny orgán v rámci svojej ponuky. Ak uchádzač splní stanovené podmienky účasti, bude vyzvaný na podpísanie Rámcovej kúpnej zmluvy v potrebnom počte rovnopisov**

**Rámcová kúpna zmluva**

Číslo zmluvy kupujúceho ..............................

Číslo zmluvy predávajúceho ..............................

uzavretá v súlade s ustanoveniami § 409 a nasl. zákona č. 513/1991 Zb. Obchodný zákonník v znení neskorších predpisov,

(ďalej len „zmluva“)

1. **Zmluvné strany**

|  |  |
| --- | --- |
| **Kupujúci:** | **Dopravný podnik mesta Košice, akciová spoločnosť** |
| Sídlo: | Bardejovská 6, 043 29 Košice |
| Registrácia: | Zapísaná v Obchodnom registri Okresného súdu |
|  | Košice I, oddiel Sa, vložka číslo 559/V |
| Štatutárny orgán: | Ing. Roman Danko, predseda predstavenstva |
|  | Mgr. Marcel Čop, člen predstavenstva |
| Osoba zodpovedná za plnenie zmluvy: | Karol Rónay – referent energetiky |
| IČO: | 31 701 914 |
| IČ DPH: | SK 2020488206 |
| DIČ: | 2020488206 |
| Banka: | UniCredit Bank Czech Republic and Slovakia, a.s. |
| Bankové spojenie v tvare IBAN: | SK36 1111 0000 0066 1018 6006 |
| Kupujúci je platcom DPH. |  |
| (ďalej ako „kupujúci”) |  |
| a |  |
| **Predávajúci:** |  |
| Sídlo/Miesto podnikania: |  |
| Právna forma: |  |
| Registrácia: |  |
| Štatutárny orgán: |  |
| IČO: |  |
| DIČ: |  |
| IČ DPH: |  |
| Banka: |  |
| Bankové spojenie v tvare IBAN: |  |
| Adresa pre doručovanie písomností: |  |
| Predávajúci je platcom DPH. |  |
| (ďalej ako „predávajúci”) |  |

(predávajúci a kupujúci spoločne ďalej aj ako „zmluvné strany“)

Zmluvné strany uzatvárajú túto Kúpnu zmluvu (v ďalšom iba „zmluva“) na základe výsledku obstarávania predmetu zmluvy postupom pre nie nadlimitnú zákazku realizovanú prostredníctvom elektronickej platformy IS JOSEPHINE.

1. **Predmet zmluvy**
   1. Zmluvné strany uzavretím tejto zmluvy prejavujú svoju vôľu dohodnúť podmienky a spôsob realizácie predmetu rámcovej kúpnej zmluvy (ďalej iba „zmluva“), ktorým je záväzok predávajúceho dodať kupujúcemu na základe objednávok uzatvorených počas účinnosti a za podmienok stanovených v tejto zmluve stlačený zemný plyn vyhovujúci STN EN ISO 15403-1 Zemný plyn  - Zemný plyn na použitie ako stlačené palivo do vozidiel na pohon autobusov MHD (ďalej aj ako „tovar“, alebo „CNG“) a previesť na Kupujúceho vlastnícke právo k tovaru. Predávajúci sa zaväzuje dodať Kupujúcemu zmluvne dohodnuté množstvo v celkovom predpokladanom množstve 220 800,00 kg (ďalej ako „tovar“, „predmet kúpy“ a „predmet plnenia zmluvy“) CNG do miesta dodania za podmienok uvedených v tejto zmluve. Záväzok Predávajúceho dodať CNG sa považuje za splnený, umožnením pristavenia vozidla v mieste dodania podľa bodu 2.3 a jeho natankovaním do nádrže.
   2. Predmetom tejto zmluvy je záväzok Kupujúceho za podmienok dohodnutých v tejto zmluve prevziať tovar a zaplatiť predávajúcemu kúpnu cenu za tovar. Zmluvné strany sa dohodli, že okamihom nadobudnutia vlastníckeho práva k predávanému tovaru - CNG, z predávajúceho na kupujúceho, je okamih naplnenia nádrže CNG Kupujúceho. V nadväznosti na predchádzajúcu vetu budú platiť aj všeobecne záväzné ustanovenia o zodpovednosti za vady a zodpovednosti za škodu.
   3. Miesto určenia dodania tovaru: Dopravný podnik mesta Košice, akciová spoločnosť, severná časť areálu DPMK, a.s., ulica Hornádska č. 10, 040 01 Košice.
   4. Celkové predpokladané požadované množstvo tovaru v kilogramoch počas doby platnosti zmluvy je 220 800,00 kilogramov v nasledujúcich ročných množstvách:

Rok 2024 – 102 000,00 kg

Rok 2025 – 39 600,00 kg

Rok 2026 – 39 600,00 kg

Rok 2027 – 39 600,00 kg

Ročné zmluvné množstvo (ďalej iba „RZM“) je množstvo CNG požadované Kupujúcim, ktoré Kupujúci **predpokladá** odobrať na mieste dodania počas príslušného obdobia podľa bodu 2.4. tejto zmluvy, a ktoré je Predávajúci povinný pre Kupujúceho zabezpečiť.

* 1. Zmluvné strany sa nezaväzujú k plneniu zmluvy v celom rozsahu, nakoľko celkové množstvo jednotlivých položiek „RZM“ predmetu zmluvy je uvedené ako množstvo predpokladané. Predpokladané množstvo Kupujúci uvedie v čiastkových ročných objednávkach. Predávajúci prehlasuje, že bude akceptovať aj dodanie menšieho množstva oproti množstvu uvedenému ako predpokladané, ale aj prečerpanie uvedeného predpokladaného množstva v zmluvnej lehote, ak u objednávateľa nastane dôvodná potreba, nie však množstvo menšie ako 60% a nie väčšie množstvo ako 10% oproti množstvu uvedenému na čiastkovej ročnej objednávke. Výsledné finančné plnenie zmluvy, v zmysle predchádzajúcej vety tohto bodu, však nesmie prekročiť zmluvnú cenu uvedenú v bode 3.7 o viac ako 10 %.
  2. Zmluvné strany sa dohodli, že táto zmluva s opakovaným plnením sa uzatvára na obdobie uvedené ako lehota plnenia zmluvy. Funkčným celkom sa rozumie ukončenie zmluvy kompletným dodaním predmetu zmluvy v lehote plnenia zmluvy na základe všetkých zmluvných objednávok. Čiastková objednávka nespĺňa požiadavku funkčného celku za účelom vyhotovenia referencie.
  3. Predmet zmluvy nebude dodaný jednorazovo. Kupujúci na základe tejto zmluvy vystaví 1 krát ročne čiastkovú objednávku na nasledujúce ročné plnenie predmetu zákazky. Predávajúci sa zaväzuje dodať predmet zmluvy na základe e-mailom doručenej čiastkovej objednávky so špecifikáciou predpokladaných ročných množstiev v závislosti od potrieb a finančných možností Kupujúceho.
  4. Zmluvné strany vyhlasujú a zaväzujú sa, že za týmto účelom:
  + sa budú riadiť ustanoveniami tejto zmluvy pri uzatváraní objednávok, na základe ktorých sa Predávajúci zaviaže dodať Kupujúcemu dohodnutý tovar, previesť na neho vlastnícke právo k dohodnutému tovaru a Kupujúci sa zaviaže zaplatiť za dohodnutý tovar dohodnutú kúpnu cenu,
  + sa dohodnú vopred na obsahu objednávok.
  1. Pokiaľ sa podmienky objednávok na dodanie dohodnutého tovaru uzavretej medzi zmluvnými stranami po dobu účinnosti tejto zmluvy neurčia inak, predpokladá sa, že obchodné podmienky dohodnuté touto zmluvou sú jej neoddeliteľnou súčasťou. Podmienky objednávky na dodanie tovaru nesmú byť v rozpore s podmienkami dohodnutými touto zmluvou.
  2. V súlade s ustanoveniami tejto zmluvy sa Predávajúci zaväzuje plniť technické a kvalitatívne požiadavky tejto zmluvy v súlade s Výzvou na predloženie cenovej ponuky, platnou legislatívou (napr. zákon č. 56/2018 Z. z. o posudzovaní zhody výrobku, sprístupňovaní určeného výrobku na trhu), normami (kvalitatívne parametre CNG podľa STN EN ISO 15403-1), realizovať predmet zmluvy vo vlastnom mene a na vlastnú zodpovednosť v súlade s podmienkami stanovenými prieskumom trhu, s vybavením ktoré si na tento účel zabezpečí. Predmet zmluvy plne korešponduje s ponukou Predávajúceho predloženou v procese obstarávania.
  3. Kupujúci si vyhradzuje právo v závislosti od výšky finančných prostriedkov, ktoré má k dispozícii vykonať:
     1. úpravu rozsahu predmetu plnenia zmluvy a lehotu dodania tovaru, s možnosťou skrátenia alebo predĺženia lehoty dodania,
     2. alebo neodobrať uvedené predpokladané množstvo predmetu zmluvy,

pričom uvedené skutočnosti sa nebudú považovať za porušenie zmluvných podmienok zo strany Kupujúceho a nebudú dôvodom na uzatvorenie dodatku tejto zmluvy a ani na uplatnenie si náhrady škody zo strany Predávajúceho.

* 1. Predávajúci sa zaväzuje realizovať dodávky CNG na miesto určenia prevádzkovateľom distribučnej siete (ďalej „PDS“) SPP - distribúcia, a.s., plynárenský podnik oprávnený na distribúciu plynu, ktorý vykonáva distribúciu plynu do plniacej stanice CNG. Plniaca stanica bude vybavená certifikovanými meradlami prietoku plynu a pravidelne v zmysle platnej legislatívy overovaná autorizovanou skúšobňou za účelom správneho prepočtu vydaného množstva tovaru.
  2. Predávajúci zabezpečí pri realizácii každej dodávky tovaru sledovanie nasledujúcich informácií:
  + dátum a čas (začiatok a koniec) plnenia CNG,
  + číslo vozidla tankujúceho CNG,
  + meno a priezvisko obsluhy, ktorá plnenie zrealizovala.
  1. Kupujúci správnosť a úplnosť údajov podľa bodu 2.13, si overí formou elektronického systému Predávajúceho, do ktorého je povinný umožniť Kupujúcemu bezplatný prístup.
  2. Predmetný elektronický systém zaznamenávajúci plnenie CNG musí byť poskytnutý od Predávajúceho pre Kupujúceho bezplatne a v dostupnosti minimálne na úrovni 90% času v rámci každého kalendárneho mesiaca. Uvedené sa nevzťahuje na čas vykonávania nevyhnutnej údržby systému a jeho aktualizácie, prípadne pri výpadku elektrického prúdu alebo iných obmedzení nespôsobených na strane Predávajúceho.
  3. Zmluva sa vzťahuje aj na tovar uvedený v špecifikácii, u ktorého dôjde k zmene obchodného názvu pri dodržaní kvalitatívnych parametrov.

1. **Uzatváranie Objednávok a cena predmetu plnenia**
   1. Návrh na uzavretie čiastkovej ročnej objednávky Predávajúci podáva u Kupujúceho formou písomnej objednávky na dodanie tovaru za kúpnu cenu stanovenú postupom podľa ustanovení tohto článku.
   2. Čiastkovú ročnú objednávku vystaví Kupujúci a doručí ju Predávajúcemu minimálne 1 mesiac pred uplynutím predchádzajúceho ročného obdobia.
   3. Písomná ročná objednávka bude vystavená referentom energetiky Kupujúceho a následne doručená Predávajúcemu. Objednávky budú obsahovať min. nasledovné údaje:
   * množstvo objednávaného tovaru v kilogramoch
   * miesto dodania
   * výšku zľavy v %.
   1. Potvrdená ročná objednávka bude zaslaná e-mailom z adresy Kupujúceho [karol.ronay@dpmk.sk](mailto:karol.ronay@dpmk.sk) a potvrdená Predávajúcim obratom e-mailom z adresy predávajúceho .............................. *.(Vyplní uchádzač).* V prípade, že Predávajúci nereaguje do piatich pracovných dní od preukázateľného odoslania objednávky Kupujúcim, ani po telefonickej urgencii, považuje sa nasledujúci pracovný deň po uplynutí tejto lehoty riadne vystavenej objednávky Predávajúcemu, za deň akceptácie objednávky.
   2. Cena za predmet zmluvy (ďalej len „kúpna cena“ alebo „cena tovaru“) je stanovená na základe výsledku obstarávania, v súlade so zákonom NR SR č. 18/1996 Z.z. o cenách v znení neskorších predpisov a vyhlášky MF SR č. 87/1996 Z.z., ktorou sa vykonáva zákon NR SR č. 18/1996 Z.z. v znení neskorších predpisov.
   3. **Kúpna cena** (ďalej len „**KC**“ len pre článok III. tejto zmluvy) za plnenie predmetu zmluvy je cena za 1 kilogram stlačeného zemného plynu v EUR bez DPH vyjadrená na tri desatinné miesta a je výsledkom výpočtu:

**KC = RC x ((100 - Z) / 100)**

**pričom**

**Referenčná cena** (ďalej len „**RC**“ ) je cena za 1 kilogram stlačeného zemného plynu v EUR bez DPH vyjadrená na tri desatinné miesta zverejnená na internetovej stránke Štatistického úradu Slovenskej republiky, pod názvom „Priemerné ceny pohonných látok v SR (týždenné)“ na: <http://statdat.statistics.sk/cognosext/cgi-bin/cognos.cgi?b_action=cognosViewer&ui.action=run&ui.object=storeID(%22i4B1941EAC9154096A2C339E0666EA7E6%22)&ui.name=Priemern%C3%A9%20ceny%20pohonn%C3%BDch%20l%C3%A1tok%20v%20SR%20(t%C3%BD%C5%BEdenn%C3%A9)%20%5Bsp0207ts%5D&run.outputFormat=&run.prompt=true&cv.header=false&ui.backURL=%2Fcognosext%2Fcps4%2Fportlets%2Fcommon%2Fclose.html&run.outputLocale=sk> (ak bude internetová adresa, na ktorej Štatistický úrad Slovenskej republiky uvádza „Priemerné ceny pohonných látok v SR (týždenné)“ zmenená, bude sa brať do úvahy cena uvedená na novej adrese) uvedená ako referenčná cena v týždni, ktorý je čo najbližšie dňu, v ktorom vykoná predávajúci oznámenie podľa písm. a) bodu 3.6. tohto článku.

RC sa bude aktualizovať 1 x týždenne a to nasledovným spôsobom:

1. Aktuálnu RC oznámi Predávajúci Kupujúcemu najneskôr do 12:00 hod. pondelka formou písomného oznámenia na nasledujúce e-mailové adresy: karol.ronay@dpmk.sk
2. Aktuálna RC bude platná pre výpočet kúpnej ceny od pondelka 12:00 hod. do nasledujúceho pondelka 12:00 hod., pričom rozhodujúci pre stanovenie KC je deň a čas odovzdania predmetu zmluvy.
3. Oznámenie podľa písm. a) bodu 3.6. tohto článku tejto zmluvy bude obsahovať RC za 1 kg CNG v EUR bez DPH vyjadrenú na tri desatinné miesta a jej aktuálnu KC.
4. Prvé oznámenie: Prvé oznámenie aktuálnej RC vykoná podľa pravidiel uvedených v písmenách a) až c) bodu 3.6. tohto článku predávajúci v prvý deň účinnosti Zmluvy.

**Výška zľavy ceny** (ďalej len „**Z**“) je vyjadrená na tri desatinné miesta.

**Dohodnutá zľava Z** je: .................... %.

Dojednaná kúpna cena je bez DPH. Výška DPH bude fakturovaná v zmysle platných právnych predpisov v príslušnom období.

Kúpna cena zahŕňa všetky náklady predávajúceho spojené s plnením predmetu tejto zmluvy.

Fakturovaná cena bude obsahovať všetky dane a poplatky v súlade s platnými právnymi predpismi.

Uvedená Z v tejto zmluve je pevná nemenná a platná počas celej doby trvania tejto zmluvy.

* 1. Celkový finančný limit na dodanie predpokladaného množstva tovaru počas platnosti a účinnosti tejto zmluvy nesmie prekročiť hodnotu: .................... EUR s DPH *(vypočíta uchádzač v zmysle bodu 3.6 a predpokladaného množstva tovaru 220 800,00 kilogramov. RC* *pre výpočet kúpnej ceny pre potreby obstarávania a uzavretia zmluvy bude priemerná cena CNG zverejnená na vyššie uvedenej stránke Štatistického úradu SR pre dd.mm.rrrr)* slovom: ..........................................................
  2. Celkový finančný limit uvedený v bode 3.7. je konečný a maximálny.
  3. Kupujúci nie je povinný uvedený finančný limit prostredníctvom zadávania objednávok vyčerpať počas celej platnosti a účinnosti zmluvy. Finančný limit bude závisieť podľa aktuálnych potrieb Kupujúceho.
  4. Zmluvu možno zmeniť písomnou formou počas jej trvania bez nového obstarávania výlučne za predpokladov, že celkový finančný limit uvedený v bode 3.7. počas doby platnosti a účinnosti zmluvy nebude rovný, alebo vyšší ako finančný limit ustanovený všeobecne záväzným právnym predpisom, ktorý vydá Úrad pre verejné obstarávanie pre nadlimitnú zákazku zadávanú Obstarávateľom.

1. **Doba trvania zmluvy a dodacie podmienky**
   1. Predávajúci bude dodávať predmet zmluvy v zmysle čl. II tejto zmluvy Kupujúcemu na základe zadávania objednávok v lehote od 1. 1. 2024 do 31. 12. 2027, respektíve do vyčerpania finančného limitu uvedeného v bode 3.7 tejto zmluvy.
   2. Kupujúci sa zaväzuje k odberu denného množstva CNG maximálne do 3 000 kg.
   3. Kupujúci je povinný skontrolovať tovar, ktorý je zjavne označený ako dodávka pre Kupujúceho, ihneď pri jeho dodaní alebo prevzatí. Zjavné vady predmetu plnenia zmluvy je Kupujúci povinný u Predávajúceho reklamovať okamžite, najneskôr však do troch kalendárnych dní odo dňa, kedy bol Kupujúcemu dodaný tovar. Na účely tohto odseku sa za zjavné vady pokladá predovšetkým rozdiel medzi množstvom tovaru skutočne dodaným a množstvom uvádzaným na dodacom liste alebo faktúre respektíve v jeho deklarovaných vlastnostiach.
   4. Predávajúci je povinný odovzdať predmet kúpy Kupujúcemu riadne a včas na dohodnutom mieste plnenia a Kupujúci je povinný tento predmet kúpy prevziať.
   5. Miestom plnenia predmetu zmluvy priestor Kupujúceho uvedený v čl. 2.3 zmluvy.
   6. Oprávnenými osobami kupujúceho pre potreby plnenia tejto zmluvy sú zamestnanci v pracovnom zaradení: technik prípravy vozidiel a určení pracovníci nepretržitej prevádzky.
   7. Oprávnenou osobou Predávajúceho pre plnenie zmluvy je: .........................................., tel.: ........................... *(doplní uchádzač*)
   8. Kvalita a komplexnosť dodávok predmetu zmluvy bude zo strany Kupujúceho overovaná prostredníctvom elektronického systému prevádzkovaného Predávajúcim v zmysle bodu 2.14. tejto zmluvy. Kvalita dodávok predmetu zmluvy je definovaná a zo strany Predávajúceho garantovaná v zmysle Technických podmienok spoločnosti SPP – distribúcia, a.s. ako prevádzkovateľa Distribučnej siete, resp. jej Prílohy č. 1 – Kvalitatívne parametre zemného plynu.
   9. Prípadnú zmenu údajov o oprávnených osobách, alebo telefonických kontaktoch uvedených v bodoch 4.6. a 4.7 tejto zmluvy sú zmluvné strany povinné bezodkladne oznámiť dotknutej oprávnenej osobe druhej zmluvnej strany bez povinnosti uzatvoriť dodatok tejto zmluvy.
   10. Na požiadanie Kupujúceho sa na náklady Predávajúceho Predávajúci vykoná rozbor CNG za účelom preverenia kvality stanovenej v bode 2.1. a Prílohy č. 1 zmluvy: Opis predmetu zmluvy. Predpokladaný počet vzoriek bude1 vzorka ročne. Odber vzoriek sa uskutoční prostredníctvom akreditovaného skúšobného laboratória. O vykonaní odberu vzoriek sa vykoná písomný záznam, ktorý podpíšu osoby ktoré sa odberu zúčastnili.
   11. Kupujúci si vyhradzuje právo odberu reprezentatívnych vzoriek za účelom analýzy v certifikovanom laboratóriu v prípade pochybností o dodržaní kvalitatívnych parametrov dodaného tovaru podľa STN EN ISO 15403-1.
   12. Predávajúci je po podpise tejto zmluvy povinný si splniť všetky oznamovacie povinnosti, ktoré mu vyplývajú z platnej legislatívy (napr. podľa zákona č. 98/2004 Z.z. o spotrebnej dani z minerálneho oleja, na základe ktorého môže dodávať CNG a pod.
2. **Platobné podmienky a zmluvné pokuty**
   1. Kupujúci na predmet zmluvy neposkytne preddavok.
   2. Predávajúci v nadväznosti na údaje v dodacom liste, za podmienok uvedených v bode 2.13 a 2.14, vystaví a doručí Kupujúcemu faktúru za dodaný tovar, ktorá musí spĺňať náležitosti daňového dokladu. Podkladom pre vystavenie faktúry je dodací list Predávajúceho.
   3. Zmluvné strany sa dohodli na mesačných fakturáciách. Predávajúci vystaví faktúru najneskôr k 15. dňu nasledujúceho mesiaca od mesiaca, kedy k dodaniu tovaru došlo.
   4. Cena za odobraté množstvo (mesačný odber) CNG za uplynulý mesiac (v ďalšom len „**MO**“) bude vypočítaná ako:

**MO = KC/kg x počet skutočne odobratých kg CNG**

* 1. Platby sa uskutočnia bezhotovostným bankovým prevodom z účtu Kupujúceho na účet Predávajúceho. Za deň úhrady sa považuje deň pripísania dlžnej sumy na účet Predávajúceho.
  2. Splatnosť faktúry je 30 dní od jej doručenia do podateľne Kupujúceho.
  3. Predávajúci zašle Kupujúcemu faktúry elektronicky na e-mailové adresy: karol.ronay@dpmk.sk
  4. Predávajúci následne zašle Kupujúcemu originály faktúry poštovou na adresu sídla Kupujúceho uvedenú v článku I tejto zmluvy.
  5. V prípade, že faktúra nebude obsahovať všetky náležitosti daňového dokladu, Kupujúci je oprávnený vrátiť ju na doplnenie alebo prepracovanie. V tomto prípade sa preruší plynutie lehoty splatnosti a nová lehota splatnosti začne plynúť doručením opraveného dokladu.
  6. Faktúra musí obsahovať náležitostí daňového dokladu a nasledujúce informácie:

- číslo účtovného týždňa (týždňa plnenia)

- číslo týždňa, na základe ktorého bola RC vypočítaná, hodnota RC

- výška Z v %

- RC v € bez DPH za 1 kg CNG

- KC v € bez DPH za 1 kg CNG

- počet odobratého CNG v kg

- MO v € bez DPH

- DPH v % i €

- MO v € vrátane DPH

* 1. V prípade nesplnenia náležitostí faktúry alebo reklamácie fakturovaného tovaru, splatnosť faktúry začína plynúť od doručenia opravenej faktúry Kupujúcemu.
  2. V prípade technickej poruchy na plniacej stanici CNG, spôsobenej zanedbaním povinností predávajúceho vo vzťahu k prevádzke a údržbe plniacej stanice, ktorá spôsobí nemožnosť plnenia CNG do vozidiel kupujúceho po dobu dlhšiu ako 24 hodín, môže kupujúci predávajúcemu účtovať zmluvnú pokutu vo výške zvýšených nákladov na zaistenie dopravy využitím iného druhu paliva.
  3. V prípade omeškania Kupujúceho s povinnosťou zaplatiť kúpnu cenu je predávajúci oprávnený vyfakturovať úrok z omeškania vo výške 0,02 % dlžnej čiastky za každý deň omeškania.
  4. Omeškaním jednej zmluvnej strany voči druhej strane, vzniká právo na náhradu nákladov spojených s uplatnením pohľadávky vo výške 40 € a to bez potreby osobitného upozornenia.
  5. Ak Predávajúci neodstráni nedostatky predmetu zmluvy vyplývajúce z uplatnenia záručných podmienok v určenom termíne, môže si Kupujúci uplatniť majetkové sankcie za neodstránenie nedostatkov v sume 300 € za každý i začatý deň omeškania s odstránením nedostatkov.
  6. V prípade porušenia povinnosti týkajúcej sa registrácie v Registri partnerov verejného sektora uvedených v bode 2.18 tejto zmluvy, má Kupujúci nárok na zmluvnú pokutu vo výške 5 % z ceny predmetu zmluvy a to v zmysle bodu 7.2. Táto skutočnosť je zákonným dôvodom pre možnosť ukončenia zmluvného vzťahu..
  7. V prípade odstúpenia od zmluvy Kupujúceho z dôvodu, že postup alebo priebežný výsledok realizácie plnenia Predávajúceho viedol preukázateľne a nepochybne k vadnému plneniu zmluvy aj napriek písomnému upozorneniu, je Kupujúci oprávnený uplatniť voči Predávajúcemu zmluvnú pokutu vo výške 20 % z celkovej ceny plnenia.
  8. Zmluvnými sankciami nie je dotknutý nárok zmluvnej strany na náhradu škody, ktorá jej porušením povinnosti vznikne.
  9. Predávajúci nesie plnú zodpovednosť za škody, ktoré vzniknú Kupujúcemu v dôsledku nesplnenia zmluvných podmienok.
  10. V prípade porušenia povinnosti Predávajúceho v zmysle ustanovení bodu 2.16 alebo 2.17 tejto zmluvy, je Kupujúci oprávnený vyfakturovať Predávajúcemu zmluvnú pokutu vo výške 500 € za každé porušenie povinnosti.
  11. V prípade uplatnenia sankcií podľa tohto článku je strana, ktorej boli vyúčtované, povinná zaplatiť ich do 30 dní od doručenia vyúčtovania.
  12. Zmluvnými sankciami nie je dotknutý nárok zmluvnej strany na náhradu škody, ktorá jej porušením povinnosti vznikne, a to ani vo výške prevyšujúcej zmluvnú pokutu.
  13. Zaplatenie zmluvných pokút v zmysle tejto zmluvy nezbavuje Predávajúceho povinnosti predmetnú činnosť vykonávať s cieľom minimalizovania príčin a zvýšenia prevencie pre zamedzenie ich opakovania.

1. **Záručná doba a zodpovednosť za vady**
   1. Predávajúci sa zaväzuje dodržať kvalitatívne vlastnosti a technické parametre predmetu zmluvy podľa platných technických noriem a uvedených v Prílohe č. 1 tejto zmluvy Opis predmetu zmluvy.
   2. Zmluvné strany sa dohodli, že v prípade nedodržania kvality tovaru v súlade s uvedenou STN EN ISO 15403-1 a po uplatnení oprávnenej reklamácie, Predávajúci zrealizuje neodkladne náhradné plnenie v požadovanej kvalite na svoje náklady. Ostatné záručné a pozáručné podmienky budú spravované zákonom. Týmto nie je dotknuté právo Kupujúceho na uplatnenie si náhrady škody.
   3. Ostatné záručné a pozáručné podmienky sa riadia ustanoveniami § 422 a nasledujúcich zákona č. 513/1991 Zb. Obchodný zákonník v znení neskorších predpisov.
   4. Predávajúci nesie plnú zodpovednosť za škody vzniknuté Kupujúcemu v dôsledku nesplnenia zmluvných podmienok.
2. **Spôsoby zániku zmluvy**
   1. Zmluva zaniká
3. splnením, t.j. vyčerpaním finančného limitu podľa bodu 3.7. zmluvy resp. uplynutím 48 mesiacov odo dňa nadobudnutia účinnosti zmluvy,
4. okamžitým odstúpením od zmluvy, v prípade podstatného porušenia zmluvy je ktorákoľvek zmluvná strana oprávnená okamžite odstúpiť od zmluvy. V prípade nepodstatného porušenia kúpnej zmluvy sú zmluvné strany oprávnené od zmluvy odstúpiť po márnom uplynutí primeranej lehoty stanovenej v písomnej výzve na odstránenie nedostatku, ktorý je v rozpore s touto zmluvou, prílohami a právnymi predpismi. Ak sa zmluvné strany v písomnej výzve nedohodnú inak platí, že primeranou lehotou sa v zmysle predchádzajúcej vety považuje 7 kalendárnych dní. Doručením odstúpenia od zmluvy zanikajú všetky práva a povinnosti strán určené touto zmluvou.
5. okamžitým odstúpením od zmluvy Kupujúcim, v prípade zistenia nesplnenia povinnosti v zmysle bodu 2.18 tejto zmluvy Predávajúcim kedykoľvek počas trvania zmluvy.
6. písomnou dohodou ku dňu určenému v dohode,
7. písomnou výpoveďou ktorejkoľvek zo zmluvných strán, bez uvedenia dôvodu. Výpovedná lehota je dvojmesačná a začína plynúť prvým dňom mesiaca nasledujúceho po doručení výpovede druhej zmluvnej strane.
8. Zánikom potreby predmetu zmluvy na strane Kupujúceho t.j. úplným ukončením prevádzky vozidiel využívajúcich na pohon CNG. O tejto skutočnosti bude Kupujúci Predávajúceho bezodkladne informovať.
   1. Podstatným porušením zmluvy sa rozumie najmä ak
9. v čase uzavretia zmluvy alebo v tomto čase bolo rozumné predvídať s prihliadnutím na účel zmluvy, ktorý vyplynul z jej obsahu alebo z okolností, za ktorých bola zmluva uzavretá, že druhá strana nebude mať záujem na plnení povinností pri takom porušení zmluvy,
10. počas trvania zmluvy Predávajúci prestane spĺňať podmienky osobného postavenia alebo finančného a ekonomického postavenia prípadne technickej a odbornej spôsobilosti v Výzvy na predloženie cenovej ponuky.,
11. Predávajúci nie je schopný plniť zmluvný záväzok. Za stratu schopnosti Predávajúceho plniť zmluvný záväzok sa považuje:
12. nespôsobilosť Predávajúceho aj napriek písomnej výzve dodať tovar dohodnutým spôsobom po stránke kvalitatívnej, organizačnej a/alebo v dohodnutom termíne a/alebo množstve,
13. postup alebo priebežný výsledok dodávania tovaru Predávajúcim, ktorý vedie preukázateľne a nepochybne k vadnému plneniu zmluvy,
14. vadné plnenie Predávajúcim, na ktoré bol Kupujúcim v priebehu plnenia písomne upozornený a ktoré predávajúci napriek tomuto upozorneniu neodstránil v primeranej lehote, ktorú mu k tomuto účelu Kupujúci poskytol,
15. zo strany Predávajúceho nesplnenia si povinností v zmysle bodu 4.12 tejto zmluvy
    1. Doručením odstúpenia od zmluvy zanikajú všetky práva a povinnosti strán vyplývajúce zo zmluvy, a to s účinkami ex nunc. Odstúpenie od zmluvy sa však nedotýka nároku na náhradu škody vzniknutej porušením zmluvy, nároku na zaplatenie zmluvnej pokuty, ani úrokov z omeškania.
16. **Ostatné a záverečné ustanovenia**
    1. Táto zmluva sa uzatvára na dobu určitú s platnosťou 48 mesiacov a účinnosťou odo dňa nasledujúceho po dni jej zverejnenia v zmysle platnej legislatívy. Pred uplynutím doby, na ktorú je zmluva uzatvorená, platnosť a účinnosť zmluvy skončí dôvodmi uvedenými v bode 7.1 tejto zmluvy.
    2. Zmluvné strany sa dohodli, že táto zmluva s opakovaným plnením sa uzatvára na obdobie uvedené v bode 8.1 tejto zmluvy. Kupujúci vyhotoví referenciu do 10 dní odo dňa doručenia žiadosti dodávateľa o vyhotovenie referencie. Funkčným celkom sa rozumie ukončenie zmluvy kompletným dodaním predmetu zákazky v lehote plnenia zmluvy na základe všetkých zmluvných objednávok, objednávka nespĺňa požiadavku funkčného celku za účelom vyhotovenia referencie.
    3. Predávajúci je povinný bezodkladne nahlásiť Kupujúcemu všetky zmeny o údajoch týkajúcich sa jeho identifikácie, t.j. zmeny sídla, bankového spojenia, predmetu činnosti a pod., ako aj vstup do likvidácie, príp. začatie konania podľa zák. č. 7/2005 Z.z. o konkurze a reštrukturalizácii a o zmene niektorých zákonov v platnom znení, a to do 5 dní od uskutočnenia zmeny. Ak tak neurobí, predávajúci zodpovedá za škodu spôsobenú Kupujúcemu v dôsledku porušenia tejto povinnosti a Kupujúci má právo od zmluvy odstúpiť.
    4. V súlade s Nariadením Európskeho parlamentu a Rady (EÚ) 2016/679 a zákonom č. 18/2018 Z.z. o ochrane osobných údajov v znení neskorších predpisov, kupujúci spracúva osobné údaje uvedené v tejto zmluve a v prípade, že je predávajúci právnickou osobou, zákonného/zmluvného zástupcu predávajúceho, najmä za účelom uzatvorenia a riadneho plnenia tejto zmluvy. Poskytnutie požadovaných osobných údajov je zákonnou a /alebo zmluvnou požiadavkou, a v prípade ich neposkytnutia môže kupujúci odmietnuť uzatvoriť túto zmluvu. Bližšie informácie o spracúvaní osobných údajov sú upravené v pravidlách ochrany osobných údajov, aktuálna verzia je zverejnená na webovom sídle kupujúceho.
    5. Zmluvu je možné meniť a dopĺňať výlučne písomnými dodatkami k tejto zmluve, odsúhlasenými a podpísanými zástupcami obidvoch zmluvných strán oprávnenými k uzatváraniu obchodných vzťahov. Písomný dodatok k zmluve nie je potrebné vyhotoviť, ak dôjde k zmene identifikačných údajov Predávajúceho za predpokladu, že predávajúci dodrží podmienky uvedené v bode 8.3 tohto článku.
    6. Zmluvné strany sa zaväzujú, že obchodné a technické informácie, ktoré im boli zverené zmluvným partnerom, nesprístupnia tretím osobám, bez jeho písomného súhlasu alebo tieto informácie nepoužijú na iné účely ako na plnenie podmienok tejto zmluvy.
    7. Nikto z účastníkov zmluvy nie je oprávnený bez písomného súhlasu druhého účastníka zmluvy previesť svoje práva a záväzky podľa tejto zmluvy na tretiu osobu.
    8. Predávajúci je povinný písomne informovať Kupujúceho o uzavretých zmluvných vzťahoch s treťou osobou na dodanie tovaru.
    9. Ďalšie vzájomné práva a povinnosti sú upravené vo Všeobecných zmluvných podmienkach (ďalej len „VZP“), ktoré tvoria Prílohu č. 2 tejto zmluvy. Ustanovenia tejto zmluvy majú prednosť pred ustanoveniami VZP.
    10. Zmluvné strany sa zaväzujú, že všetky sporné veci z tejto zmluvy alebo v súvislosti s ňou budú riešiť predovšetkým obojstrannou dohodou. Ak to nebude možné ani po vyčerpaní všetkých možností, je každá zmluvná strana oprávnená predložiť spornú vec k súdnemu prejednaniu a rozhodnutiu príslušnému súdu. Spor sa bude viesť a riešiť v slovenskom jazyku podľa platných predpisov Slovenskej republiky.
    11. Všetky listiny, dokumenty a oznámenia vrátane tých, ktoré vyvolávajú právne účinky (ďalej len „písomností“) budú medzi zmluvnými stranami zabezpečované listami doručenými poštou alebo e-mailom na adresy uvedené v čl. 1 tejto kúpnej zmluvy. Písomnosť sa považuje za doručenú dňom, v ktorom ju adresát prevzal alebo odmietol prevziať alebo na tretí pracovný deň odo dňa podania na pošte, ak sa uložená zásielka zaslaná na adresu podľa predchádzajúcej vety vrátila späť odosielateľovi, i keď sa adresát o tom nedozvedel.
    12. Predávajúci bude poskytovať Kupujúcemu riadnu súčinnosť počas trvania platnosti tejto zmluvy.
    13. Vzťahy zmluvných strán, ktoré nie sú vyslovene riešené touto zmluvou, sa riadia príslušnými ustanoveniami Obchodného zákonníka SR v platnom a účinnom znení a ďalšími všeobecne platnými predpismi Slovenskej republiky.
    14. Ak sa zistí neplatnosť, neúčinnosť alebo neúplnosť niektorého ustanovenia tejto zmluvy, nebude tým dotknutá platnosť alebo účinnosť ostatných ustanovení tejto zmluvy. Zmluvné strany písomnou zmluvou nahradia toto ustanovenie takou úpravou zmluvného vzťahu, ktorý sa najviac priblíži k účelu a zámeru zmluvy.
    15. Táto zmluva nadobúda platnosť a je pre účastníkov záväzná odo dňa jej podpísania oprávnenými zástupcami účastníkov zmluvy a účinnosť nadobúda podľa § 47a ods. 1 zákona č. 40/1964 Zb. Občiansky zákonník v znení neskorších predpisov v spojení s § 1 ods. 2 zákona č. 513/1991 Zb. Obchodný zákonník v znení neskorších predpisov, podľa príslušných právnych predpisov.
    16. Táto zmluva je vyhotovená v 5 rovnopisoch, z ktorých kupujúci obdrží 3 rovnopisy a predávajúci obdrží 2 rovnopisy.
    17. Zmluvné strany po oboznámení sa s obsahom tejto zmluvy vyhlasujú, že súhlasia s jej obsahom a potvrdzujú, že táto zmluva bola spísaná na základe pravdivých údajov a nebola dohodnutá v tiesni, ani za inak jednostranne nevýhodných podmienok. Na dôkaz toho pripájajú svoje podpisy.
    18. Zmluva má nasledujúce prílohy, ktoré tvoria jej neoddeliteľnú súčasť:

Príloha č. 1 zmluvy: Opis predmetu zmluvy

Príloha č. 2 zmluvy: Všeobecne obchodné podmienky, *ak ich v procese obstarávania uchádzač predloží*

|  |  |  |
| --- | --- | --- |
| V ........................, dňa ................... |  | V Košiciach, dňa ....................... |
| Za predávajúceho: |  | Za kupujúceho: |
| *Názov predávajúceho* |  | Dopravný podnik mesta Košice, akciová spoločnosť |
|  |  |  |
| *Meno, priezvisko a funkcia oprávneného zástupcu* |  | Ing. Roman Danko  predseda predstavenstva |
|  |  |  |
| *Meno, priezvisko a funkcia oprávneného zástupcu* |  | Mgr. Marcel Čop  člen predstavenstva |